钦定古今图书集成/明伦汇编/氏族典/第128卷 > 陈志
## 钦定古今图书集成/明伦汇编/氏族典/第128卷 > 陈志

按《莆田县志》，“志，字思尚，嘉靖癸丑进士，授行人，擢监
察御史，按留畿以北四郡。时岛夷内讧，武备久疏，志
念凤阳为祖宗陵寝，而淮扬则漕鹾都会，乃督师走
泗上，逼贼垒而陈，境内以宁。移按江西，升大理寺丞，
旋晋少卿。无何，拜佥都御史，巡抚郧阳，与南赣抚臣
有郄，遂中蜚语罢归。”